जागरण संवाददाता, पौड़ी: पर्वतीय क्षेत्रों के जंगल इन दिनों आग से धधक रहे हैं। एक के बाद एक हो रही जंगल की आग की घटनाओं से आम जन-मानस भी खासे ¨चतित है। इस सब के बीच एक दुखद पहलू यह भी है कि धू-धू कर जल रहे जंगलों के चलते वन्य जीवों की जान पर भी बन आई हुई है। साफ है कि आग से बचने के लिए वन्य जीव जंगलों को छोड़ गांवों या यूं कहें कि सुरक्षित स्थानों की ओर रुख कर रहे होंगे।

फायर सीजन से पूर्व जंगलों की आग की सुरक्षा को लेकर खूब दावे किए जाते हैं। प्रशासन की मौजूदगी में ही ये बैठकें आयोजित की जाती हैं। वन महकमा मुस्तैदी से कार्ययोजना तो प्रशासन जरुरी संसाधन मुहैया कराने की बात करता है। पर्यावरण सुरक्षित रहे इसके लिए विभागों को आपसी समन्वय बनाकर कार्य करने की हिदायतें भी जाती हैं। लेकिन इन दिनों जो हालात देखने को मिल रहे हैं वे सभी सिस्टम पर भी सवाल खड़े करने वाले हैं। वन विभाग आग बुझाने की कवायद में जुटा है लेकिन बेकाबू आग के सामने ¨चता की लकीरें गहराती जा रही है। अन्य जिन विभागों को भी साथ देना था उनका कुछ पता नहीं। गढ़वाल मंडल के गढ़वाल वृत और भागीरथी वृत की बात करें तो अभी तक यहां आग की 417 घटनाएं हो चुकी हैं जिसमें करीब 991. 90 हेक्टेयर वन क्षेत्र खाक हो चुके हैं। खास बात यह है कि ये वो आकड़े हैं जो विभाग के पास मौजूद हैं। इसके इत्तर तो स्थिति और भी गंभीर होगी इस बात से इंकार नहीं किया जा सकता। आग की इन घटनाओं से गुलदार, भालू सहित अन्य वन्य जीव-जंतुओं की जान भी खतरे में है और जाहिर सी बात है कि वे आग से बचने के लिए गांवों की ओर रुख कर रहे होंगे। लेकिन रेंगने वाले जीव तो पूरी तरह खतरे में हैं। असामाजिक तत्व वनों में आग लगा रहे हैं उन्हें वन ही नहीं वन्य जीवों की भी कोई ¨चता नहीं है। ऐसे में कब जंगलों में लगी आग बुझेगी, इसका माकूल जबाव भी किसी के पास नहीं है।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस